[{"text_idx": "#000000", "text": "Congreso internacional de Jo\u0301venes Esperantistas"}, {"text_idx": "#000003", "text": "Jam antau\u0306 dudek jaroj, forumo en Dakaro organizita de Unesko skizis la plej urg\u0302ajn tutmondajn pas\u0302ojn farendajn sur la kampo de edukado, inkluzive la jenajn:"}, {"text_idx": "#000004", "text": "La s\u0302tatoj fortigu la protektadon kaj instruadon de c\u0302iuj junaj infanoj, c\u0302efe tiuj malric\u0302aj kaj tiuj minacatataj de ekskludo kaj /au\u0306 diskriminacio.La infanoj el etnaj malplimultoj ricevu apartan atenton en la edukado.Aliro al adekvataj instruprogramoj estu garantiata al c\u0302iuj, cele al kontentigo de la bazaj bezonoj kaj aktiva civitana vivo.Aliro al instruo estu havebla de c\u0302iuj homoj, ne nur en infaneco sed tra la tuta vivo.La rezultoj de la instruado devas povi esti taksataj kaj devas ebligi c\u0302iujn agadojn de la kutima vivo : legadon, skribadon, kalkuladon."}, {"text_idx": "#000007", "text": "Interreto alportas malg\u0302ustajn faktojn kaj novajn dang\u0302erojn, sed ankau\u0306 ebligas novajn manierojn instrui kaj lerni. Unu el la trafitaj fakoj estas tiu de ne-formala edukado, kie la plimulto de junularaj trejnadoj distancig\u0302is de fizikaj renkontig\u0302oj kaj transiris al la reto. Cifereca edukado (en lernejoj, universitatoj, junularaj agadoj kaj trejnadoj) povas prezenti vojon al la estonteco, se la koncernaj roluloj povos certigi, ke c\u0302i tiuj strukturoj estu alireblaj por c\u0302iuj kaj la rajtoj de partoprenantoj estu respektataj, ec\u0302 en cifereca medio. La pandemia jaro 2020 montris, ke la reto ebligas kontaktojn kaj diskutadon tra la tuta mondo, ekzemple inter afrikanoj, kiuj ne povus fizike atingi kunvenojn en Eu\u0306ropo."}, {"text_idx": "#000008", "text": "Jam antau\u0306 la komunika revolucio, afrikanoj esprimis la deziron, ke aperu en la internacia lingvo Esperanto bazaj informoj pri c\u0302iuj fakoj, \u201ctiel ke ni povu aliri al scioj sen uzi la koloniajn lingvojn.\u201d Tio nun eblas per la uzo de Vikipedio, la libera enciklopedio, kiu la 15-an de januaro 2021 farig\u0302as 20-jara. La versio de Vikipedio en Esperanto nombras nun pli ol 290,000 artikolojn, do iom post iom konkretig\u0302as tiu deziro de afrikanoj. Samtempe, Esperanto-laborgrupo pri universitatoj nun esploras novajn manierojn utiligi Esperanton kiel lingvon de universitata lernado kaj instruado."}, {"text_idx": "#000009", "text": "La tuta demando de la lingvo de instruado bezonas pli intensan atenton je c\u0302iuj niveloj. Ni favoras la uzon de la denaska lingvo de la lernantoj en la baza edukado, kaj la lernadon de aliaj lingvoj, inkluzive de Esperanto, en postaj jaroj por pli vasta komunikado. Ni estas firme kontrau\u0306 c\u0302iu maljusta diskriminacio surbaze de la lingvo kiun oni parolas, kvankam tiu problemo persistas en multaj mondopartoj. Ni favoras edukadon al tutmonda civitaneco en lingve diversa mondo."}, {"text_idx": "#000010", "text": "Ni estas tre konsciaj, ke la nuna Internacia Tago de Edukado okazas dum pandemio. La Monda Banko kalkulas, ke pliaj 72 milionoj da infanoj frontos analfabetecon pro la sekva limigo au\u0306 ec\u0302 kolapso de lernejaj sistemoj en multaj mondaj regionoj. Multaj infanoj suferas pro malsato; aliaj pro malsano. La grandaj celoj de la Tagordo 2030 de Unuig\u0302intaj Nacioj suferas grandan, ec\u0302 fatalan, baton."}, {"text_idx": "#000011", "text": "Ni alvokas al c\u0302iuj homoj de bona volo, al la parolantoj de Esperanto tra la tuta mondo, kaj al Unuig\u0302intaj Nacioj kaj Unesko, kunig\u0302i en spirito de kunlaboro por eduki niajn infanojn, kompensi la damag\u0302on de la pandemio, precipe por junuloj kaj vundeblaj grupoj, kaj retrovi la vojon al egaleco, prospero kaj memstaro proponata de efika tutmonda edukado."}]